section_heading: Otrovni plinovi u rudničkom zraku
paragraph_text: Ugljik-dioksid (CO<sub>2</sub>) je plin bez boje i mirisa te kiselkastog okusa. Ne podržava gorenje ni disanje i lako je rastvorljiv u vodi. U rudnicima nastaje truljenjem organskih tvari, procesima raspadanja i metamorfizma stijena i slojeva organskog i neorganskog porijekla, procesima oksidacije ugljena, djelovanjem nekih rudničkih voda na karbonate stijene, izdvajanjem iz ugljenih slojeva u kojima se nalazi kao produkt karbonifikacije. U rudničku atmosferu pridolazi izdvajanjem, isticanjem (puhači) i iznenadnim prodorom i izbojem.<br> S obzirom da je CO<sub>2</sub> znatno teži od zraka, sakuplja se u najnižim dijelovima rudarskih prostorija, te se o ovoj činjenici mora voditi računa. Prema propisima, maksimalno dozvoljeni sadržaj CO<sub>2</sub> u izlaznoj zračnoj struji iznosi 0,75 %.<br>